29. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ  Αριθ. Α2γ/οικ. 1591 της 8/29 Μαΐου  1989 (ΦΕΚ Β΄ 411) Όροι και προϋποθέσεις διαφήμισης προϊόντων καπνού. Έχοντας υπόψη: 1.Την παρ. 2 του άρθρ. 12 του Νόμ. 1802/88 (ΦΕΚ 172/88, τ. Α΄) "Τροποποίηση διατάξεων του κώδικα νόμων" περί φορολογίας του οινοπνεύματος" και άλλες διατάξεις". 2.Το υπ’ αριθ. 112/89 (ΦΕΚ 49/89 τ.Α) Π.Δ/γμα "Περί Οργανισμού του Υπουργείου Υγείας, Πρόνοιας και Κοινωνικών Ασφαλίσεων". 3.Τις υποδείξεις της Παγκόσμιας Οργάνωσης Υγείας για την προστασία της υγείας του πληθυσμού. 4.Την Υ 242/27.3.89 απόφαση του Πρωθυπουργού "ανάθεση αρμοδιοτήτων στον Αναπληρωτή Υπουργό Υγείας Πρόνοιας και Κοιν. Ασφαλίσεων", αποφασίζουμε: 1.Η διαφήμιση των προϊόντων καπνού που τίθενται με οποιονδήποτε τρόπο σε κυκλοφορία στη χώρα μας επιτρέπεται: α)Στα έντυπα (ημερήσιο και περιοδικό τύπο, διαφημιστικά έντυπα, αυτοκόλλητα και περιοδικές αφίσσες) με την υποχρέωση να φέρουν προειδοποιήσεις σχετικές με τη βλαπτική επίδραση του καπνίσματος στην υγεία του πληθυσμού που ορίζονται με αποφάσεις του Υπουργού Υγείας, Πρόνοιας και Κοινων. Ασφαλίσεων, σύμφωνα με την παρ. 1 του άρθρ. 12 του Νόμ. 1802/88. Η παραπάνω υποχρέωση και με τους ίδιους όρους αφορά και το κάθε μορφής προωθητικό διαφημιστικό υλικό για κάθε νέα κατασκευή, εισαγωγή και διάθεσή του στην αγορά. Σελ. 334,16(α) Τεύχος ΙΑ-11-2 Σελ. 100 β)Στις μόνιμες κατασκευές διαφήμισης προϊόντων καπνού με την υποχρέωση, εντός ενός (1) έτους, να φέρουν τη σήμανση: "Το Υπουργείο Υγείας προειδοποιεί: ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ" εντός πλαισίου το οποίο θα καλύπτει το 10% της ολικής επιφάνειας της διαφήμισης. Όσον αφορά τη σήμανση ο τύπος των γραμμάτων του τμήματος "Το Υπουργείο Υγείας προειδοποιεί" πρέπει να είναι ημίμαυρα, πεζοκεφαλαία, ενώ του τμήματος "ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ", που πρέπει να καταλαμβάνει το 50% του χώρου που περικλείεται από το πλαίσιο, μαύρα, κεφαλαία. Από τα χρώματα της διαφήμισης που παρουσιάζουν την πιο ισχυρή αντίθεση μεταξύ τους θα επιλεγούν αφ’ ενός το χρώμα του πλαισίου και των γραμμάτων της σήμανσης και αφ’ ετέρου το χρώμα του φόντου. Σε περίπτωση τεχνικών δυσκολιών μπορεί για την αντίθεση αυτή να χρησιμοποιηθεί το λευκό και το μαύρο. Στις μόνιμες κατασκευές δεν συμπεριλαμβάνονται τα επαγγελματικά αυτοκίνητα των καπνοβιομηχανιών τα οποία εξαιρούνται από την τήρηση της παραπάνω υποχρέωσης. γ)Στον κινηματογράφο, και μόνο κατά την προβολή ταινιών ακατάλληλη για ανηλίκους, με την υποχρέωση στο τέλος κάθε διαφημιστικού μηνύματος προϊόντων καπνού να προβάλλεται μόνη η σήμανση : "Το Υπουργείο  Υγείας προειδοποιεί: ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ" που θα καλύπτει τουλάχιστον το 30% της προβαλλόμενης επιφάνειας και θα είναι διάρκειας όχι λιγότερο των τριών δευτερολέπτων της ώρας (3΄΄). Ο τύπος των γραμμάτων θα είναι όπως ορίζεται στην παρ. β. 2.Κάθε είδους διαφήμιση απαγορεύεται σε χώρους Υπηρεσιών Υγείας (Νοσοκομεία, Ιδιωτικές Κλινικές, Εργαστήρια, Εξωτερικά Ιατρεία, ασφαλιστικοί φορείς κ.λπ.), εκπαιδευτικών Ιδρυμάτων όλων των βαθμίδων Δημοσίου και Ιδιωτικού Δικαίου, Κέντρων Νεότητας και χώρους άθλησης (κλειστά και ανοικτά Γυμναστήρια, Γήπεδα κ.λπ). 3.Ο έλεγχος της τήρησης των παραπάνω διατάξεων ασκείται από τις Διευθύνσεις και τα Τμήματα Υγιεινής των Νομαρχιών. 4.Οι ποινές για τις περιπτώσεις παράβασης των διατάξεων αυτών προβλέπονται στην παρ. 3 του άρθρ. 12 του Νόμ. 1802/88 (ΦΕΚ 172/88, τ. Α΄). Η παρούσα απόφαση εκδίδεται εφάπαξ. 30 34.Δ.α.29 Υγειονομικές Διατάξεις 